पाएं अपने शहर की ताज़ा ख़बरें और फ्री ई-पेपरडाउनलोड करें
भीमपुर के जीवछपुर वार्ड-7 में गांव के कुछ लोगों ने एक लड़की का अपहरण कर लिया है। पीड़ित पिता ने भीमपुर थाने में आवेदन देकर बेटी की बरामदगी और आरोपी के खिलाफ कार्रवाई की मांग की है। पीड़ित पिता दिलीप मुखिया ने आवेदन में बताया कि 30 अप्रैल की रात घर के सभी सदस्य खाना खाकर सोए थे। इसी बीच देर रात पत्नी की आंख खुली तो बेटी को घर में नहीं देखा। पीड़ित पिता ने थाने में आवेदन देकर रूपेश मुखिया समेत उसके पिता शंभु मुखिया, संपत मुखिया, बबलू मुखिया, मुकेश मुखिया, गीता देवी, शकुंतला देवी पर जबरन शादी कराने की नीयत से अपहरण करने का आरोप लगाया है। उन्होंने बताया कि वे अपने स्तर से काफी खोजबीन किए। खोजबीन में उन्होंने आरोपी शंभू मुखिया के घर भी गए, लेकिन शंभू समेत घर के अन्य सदस्य घर में नहीं मिले। पीड़ित पिता का शक और गहरा गया। थानाध्यक्ष सुबोध यादव ने बताया कि लड़की की बरामदगी की कोशिश की जा रही है। पिता के आवेदन के आधार पर प्राथमिकी दर्ज कर ली गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn